196 



En usædvanlig Kulde i Mellemfrankrig drev dem stadig sydpaa, 

 saaledes at de iagttoges meget almindeligt ved den franske Mid- 

 delhavskyst i Januar, hvor de ikke skulde være set siden 1853. 

 Kulden i Frankrig har sikkert drevet mange af Fuglene over til 

 Storbritannien, hvor vi træffer Silkehalen som virkelig overvin- 

 trende. Storbritannien har imidlertid ogsaa nok mere direkte 

 modtaget skandinaviske Fugle. De første optræder enkeltvis i 

 November lige fra Orkney-Øerne og Landet ned igennem; men 

 først efter Nytaar blev Fuglen en almindelig, men dog ikke over- 

 vættes talrig, Vintergæst. Invasionen fra Kontinentet fandt først 

 for Alvor Sted i Januar, og endnu i Februar og Marts iagttoges 

 et Træk kommende østfra. 



1 det centrale Europa bredte Trækket sig ned over hele 

 Schweitz, hvor Fuglene ofte iagttoges i betydelige Højder. En 

 stærk Mangel paa Bærfrugt i dette Land har bevirket et endnu 

 sydhgere Træk, idet Fuglene i betydelige Flokke søgte ned i 

 Norditalien, bredte sig ud paa Posletten og et godt Stykke ned 

 paa selve Halvøen, hvor det sydligste Sted, jeg har set angivet, 

 er Siena, hvor de saas lige ved Aarsskiftet. 



Nordtrækket er selvfølgelig langt vanskeligere at følge end 

 Sydtrækket, fordi det er foretaget langt mere spredt og næppe 

 over helt de samme Egne som om Efteraaret. Over Danmark 

 foregik der f. Eks. næppe noget Nordtræk af Betydning. Grun- 

 den hertil ligger muligvis deri, at de paa Sydtrækket saa fuld- 

 stændigt har raseret Egnene for Fødemidler, at de om Foraaret 

 paa Nordvandringen har maattet søge andre Egne. 



Foraarstrækket er desuden vanskeligt at iagttage nøjagtigt, 

 fordi mange Fugle sikkert har overvintret i forholdsvis nordlige 

 Egne (som f. Eks. her i Danmark), mens dog Hovedtrækket gik 

 længere sydpaa. 



Jeg har endelig som Slutning forsøgt at lave en Oversigt over 

 Trækket ved at sammenføje det vigtigste, der i grove Træk skulde 

 vise Vandringerne i de to Aars Vintermaaneder. At dette i alle 

 Enkeltheder afspejler det virkelige Forhold, tør jeg naturligvis 

 ikke paastaa, dertil var hele Vandringen for kompliceret et Fæ- 

 nomen; men at det vil give et nogenlunde anskueligt Billede, 

 saa nær Sandheden som tænkeligt, er jeg overbevist om. 



A =^ Maanedens første Halvdel. 

 B := Maanedens sidste Halvdel. 



